Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: törvény, valamint a szakképzésről szóló 1993. évi LXXVI. törvény alapján
Paragraph Index: 2325

(32) A szakállamtitkárokkal együttműködve kidolgozott koncepció alapján szakirányítja a tárca lakásgazdálkodásával összefüggő tevékenységet. Ennek keretében előkészíti és felterjeszti a HM kezelésében lévő lakások fenntartásával, kezelésével, bérletével és elidegenítésével kapcsolatos jogszabályok és normatív rendelkezések tervezeteit; előkészíti és felterjeszti a lakásgazdálkodást és fenntartást végző szervezetek feladatainak megállapítását szolgáló miniszteri rendelkezéseket, szakmai intézkedésében meghatározza a feladat-végrehajtás módját és a részletes feladatokat; előkészíti és felterjeszti a lakások elidegenítésével és vásárlásával (építésével) kapcsolatos tervet, a miniszteri döntést követően irányítja az elidegenítést és a lakásvásárlást; felügyeli a fejezeti kezelésű lakásépítési (-beszerzési), lakástámogatási előirányzatok felhasználását; közreműködik a személyi állomány megtartásához és motiválásához szükséges normák és programok folyamatos korszerűsítésének biztosításában.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes